**Ministru kabineta rīkojuma projekta „Par valsts nekustamā īpašuma**

**„Mācību poligons”, Tīnūžu pagastā, Ikšķiles novadā, nodošanu Ikšķiles**

**novada pašvaldības īpašumā” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.  Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets.  Meža likuma 44.panta ceturtās daļas 2.punkta b) apakšpunktā noteikts, ka zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteiktās pašvaldības autonomās funkcijas – kapsētu izveidošana vai paplašināšana – veikšanai. |
| 2. | Pašreizējā situācija un problēmas | Valsts nekustamais īpašums „Mācību poligons” (nekustamā īpašuma kadastra Nr.7494 013 0013), Tīnūžu pagastā, Ikšķiles novadā (turpmāk – valsts nekustamais īpašums), ir ierakstīts Ogres rajona tiesas zemesgrāmatu nodaļas Tīnūžu pagasta zemesgrāmatas nodalījumā Nr.723 uz Latvijas valsts vārda Izglītības un zinātnes ministrijas (turpmāk – ministrija) personā.  Atbilstoši Valsts zemes dienesta Kadastra informācijas sistēmas teksta datiem valsts nekustamais īpašums sastāv no zemes vienības 10,4 ha platībā (zemes vienības kadastra apzīmējums 7494 013 0013) (bez adreses), tajā skaitā 6,4 ha ir valsts meža zeme.  Valsts nekustamais īpašums šobrīd atrodas Ogres Valsts tehnikuma pārvaldīšanā.  Ikšķiles novada pašvaldība 2012.gada 1.augusta vēstulē Nr.3-7/451 „Valsts nekustamā īpašuma, kura sastāvā ir meža zeme, atsavināšanas ierosinājums” ierosina valsts nekustamā īpašuma atsavināšanu Ikšķiles novada pašvaldības autonomās funkcijas veikšanai, tas ir, kapsētas izveidošanai un uzturēšanai.  Saskaņā ar Ikšķiles novada pašvaldības domes 2012.gada 22.februāra sēdes protokollēmumu (protokols Nr.3, 12.punkts) Ikšķiles novada pašvaldības dome ir nolēmusi, ka valsts nekustamo īpašumu ir nepieciešams iegūt Ikšķiles novada pašvaldības īpašumā tās autonomās funkcijas izpildes vajadzībām.  Ministrijas Nekustamā īpašuma un valsts mantas apsaimniekošanas komisijas 2012.gada 10.septembra sēdē tika pieņemts lēmums (protokols Nr.140, 13.punkts) atbalstīt valsts nekustamā īpašuma nodošanu Ikšķiles novada pašvaldības īpašumā bez atlīdzības. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „Mācību poligons”, Tīnūžu pagastā, Ikšķiles novadā, nodošanu Ikšķiles novada pašvaldības īpašumā” (turpmāk – rīkojuma projekts) paredz nodot Ikšķiles novada pašvaldības īpašumā bez atlīdzības valsts nekustamo īpašumu likuma „Par pašvaldībām” 15.panta pirmās daļas 2.punktā un Meža likuma 44.panta ceturtās daļas 2.punkta b) apakšpunktā noteiktās pašvaldības autonomās funkcijas nodrošināšanai.  Gadījumā, ja iestājas rīkojuma projekta 2.2.apakšpunktā minētais nosacījums, Ikšķiles novada pašvaldībai ir pienākums nekustamo īpašumu „Mācību poligons” (nekustamā īpašuma kadastra Nr.7494 013 0013), Tīnūžu pagastā, Ikšķiles novadā, nodot bez atlīdzības atpakaļ valstij, tādējādi paredzot iespēju valstij izvērtēt iepriekš minētā nekustamā īpašuma nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošā valsts nekustamā īpašuma īpašnieka maiņu un tā tālāko pārvaldīšanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II – VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Ikšķiles novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Ministru kabineta rīkojums „Par valsts nekustamā īpašuma „Mācību poligons”, Tīnūžu pagastā, Ikšķiles novadā, nodošanu Ikšķiles novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes

ministrs V.Dombrovskis

Vizē:

Valsts sekretāre S.Liepiņa

02.05.2013 9:44

626

D.Daņiļeviča

67047889, diana.danilevica@izm.gov.lv